Die ANC se parlementêre koukus het die geledere gesluit agter pres. Cyril Ramaphosa en sy regstelling oor die skenking deur die omstrede sakeman Gavin Watson aan sy ANC-leierskapveldtog aanvaar.
Vroeër die maand is Ramaphosa deur die DA-leier, Mmusi Maimane, gevra oor ’n skenking deur Watson, hoofamptenaar van die maatskappy Bosassa, aan Ramaphosa se seun, Andile.
Die president het destyds gesê die geld is deur Watson aan Andile oorbetaal as vergoeding vir konsultasiewerk, maar die president het sedertdien gesê dis geld wat in ’n trust inbetaal is as geldinsameling vir sy ANC-leierskapveldtog.
Ramaphosa het aanvanklik tydens ’n vraag-en-antwoord-sessie in die nasionale vergadering beweer ŉ R500 000-betaling van Bosasa aan sy seun was vir konsultasiewerk wat Andile vir Bosasa gedoen het.